దాదాపు పన్నెండు వందల కోట్ల రూపాయల వసూళ్లు సాధించిన చిత్రానికి కథ అందించిన రచయితగా విజయేంద్రప్రసాద్ కీర్తి ప్రతిష్టలు సంపాదించారు. తర్వాత మరో భారీ బడ్జెట్ సినిమాకు కథ అందించే పనిలో ప్రస్తుతం బిజీగా ఉన్నారు. కంగన ప్రధాన పాత్రలో క్రిష్ దర్శకత్వంలో తెరకెక్కుతున్న ‘మణికర్ణిక’ సినిమాకు రచయిత విజయేంద్రప్రసాదే. ఈయన ఇటీవల పవర్స్టార్ పవన్కల్యాణ్ గురించి ఆసక్తికర వ్యాఖ్యలు చేసిన విషయం తెలిసిందే. ‘బాహుబలి: ది కంక్లూజన్’ సినిమాలో కీలకమైన ఇంటర్వెల్ ఎపిసోడ్కు పవన్కల్యాణే స్ఫూర్తి అని పేర్కొన్నారు. అంతేకాకుండా పవన్ వ్యక్తిత్వం, నిజాయితీ తనకెంతో ఇష్టమని కూడా ఆ సందర్భంగా చెప్పారు. దీంతో వీరిద్దరూ కలిసి పనిచేస్తే ఎలా ఉంటుందని అభిమానులందరూ చర్చించుకుంటున్నారు. ఈ ప్రశ్న తాజాగా విజయేంద్రప్రసాద్కు ఎదురైంది. దీనికి ఆయన స్పందిస్తూ.. ‘పవన్తో కలిసి పనిచేయడం నాకిష్టమే. ఆయన కోసం నేను కథ రాస్తా. బహుశా.. తొందర్లోనే పవన్తో కలిసి పనిచేస్తానేమోన’ని అన్నారు.
daadaapu pannendu vandala kotla roopaayala vasoollu saadhinchina chitraaniki katha andinchina rachayitagaa vijayendraprasad keerti pratishtalu sampaadinchaaru. tarvaata maro bhari budget sinimaaku katha andinche panilo prastutam bijiga unnaaru. kangana pradhaana paatralo crish darsakatvamlo terakekkutunna ‘manikarnika’ sinimaaku rachayita vijayendraprasade. eeyana iteevala powerstar pavankalyan gurinchi aasaktikara vyaakhyalu chesina vishayam telisinde. ‘bahubali: dhi concloosan’ cinemalo keelakamaina intervel episodku pavankalyaane sphurthy ani perkonnaru. antekakunda povan vyaktitvam, nijaayitii tanakentho ishtamani kuudaa aa sandarbhamgaa cheppaaru. deentho veeriddaruu kalisi panicheste ela untundani abhimaanulandaruu charchinchukuntunnaaru. ee prasna taajaagaa vijayendraprasadku eduraindi. deeniki aayana spandistuu.. ‘pavantho kalisi panicheyadam nakishtame. aayana kosam nenu katha rasta. bahusa.. tondarlone pavantho kalisi panichestanemona’ni annaru.